PATVIRTINTA

Šilalės rajono savivaldybės administracijos direktoriaus 2021 m. sausio 12 d. įsakymu Nr. DĮV-45

BIJOTŲ SENIŪNIJOS ELEKTRIKO

PAREIGYBĖS APRAŠYMAS

I SKYRIUS

PAREIGYBĖ

1. Bijotų seniūnijos elektrikas yra darbuotojas, dirbantis pagal darbo sutartį ir gaunantis darbo užmokestį iš savivaldybės biudžeto.

2. Pareigybės lygis – C.

3. Pareigybės pavaldumas – elektrikas tiesiogiai pavaldus Bijotų seniūnijos seniūnui (toliau – seniūnas).

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

4.2. turėti elektriko arba elektrosaugos kvalifikacinį pažymėjimą;

4.3. turėti galiojantį vairuotojo pažymėjimą, leidžiantį vairuoti lengvąjį automobilį;

4.4. turėti medicinos įstaigos leidimą dirbti šį darbą;

4.5. turi būti susipažinęs su Šilalės rajono savivaldybės administracijos vidaus tvarkos taisyklėmis, darbo saugos reikalavimais, seniūnijos nuostatais ir šiuo pareigybės aprašymu.

III SKYRIUS

ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:

5.1. laiku ir kokybiškai aptarnauja seniūnijos elektros apšvietimo tinklus, variklių, mechanizmų ir prietaisų darbą;

5.2. remontuoja elektros apšvietimo sistemas, šviesos ir garso signalizaciją;

5.3. patikrina principinių montavimo schemų markiruotę;

5.4. pašalina defektus bei pažeidimus elektros įrenginiuose, prietaisuose su paprastomis įjungimo schemomis;

5.5. paruošia darbui suremontuotus elektros įrenginius ir prietaisus;

5.6. atlieka kitus buitinių elektros įrenginių ir prietaisų, elektros perdavimo linijų remonto darbus;

5.7. atsako už gatvių apšvietimą, elektros prietaisų būklę seniūnijoje ir seniūnijos pastate;

5.8. esant galimybei teikia gyventojams pirminę pagalbą sugedus elektros instaliacijai;

5.9. nustatytu laiku pateikia vandens bei elektros skaitiklių parodymus vyriausiajam buhalteriui;

5.10. palaiko tvarką ir švarą valomoje seniūnijos teritorijoje, šluoja šaligatvius, kitus takus;

5.11. žiemos metu kasa sniegą nuo šaligatvių ir takų, esant slidiems takams, juos barsto smėliu ar žvyru, susidarius ant stogų varvekliams juos nudaužo;

5.12. pjauna žolę seniūnijos teritorijos ribose, nupjautą žolę krauna į nustatytas vietas;

5.13. prižiūri piliakalnius, pilkapius, kapavietes, koplytstulpius, rekreacines zonas, nupjauna

pakrančių (upių, tvenkinių) šlaitus; genėja miestelyje, rekreacinėse zonose augančius medžius, pjauna ir kerta pakelėse augančius medžius bei krūmus;

5.14. padeda paruošti kietąjį kurą kūrenimo sezonui (pjauna medžius, kapoja, suneša malkinę);

5.15. susidarius sudėtingai situacijai (dėl sveikatos pablogėjimo, techninių priemonių gedimo, dėl stichinių gamtos reiškinių ir kt.), dėl kurios gali įvykti avarija, nedelsiant praneša seniūnui; iki tyrimo pradžios saugoja įvykio vietą tokią, kokia ji buvo nelaimingo atsitikimo metu, jei tai nekelia pavojaus žmonių gyvybei ir sveikatai;

5.16. baigęs darbą, šiukšles sudeda į dėžes ir tam skirtas vietas, apžiūri priskirtą teritoriją, nepalikta įrankių, patikrina, ar neliko gaisrą galinčių sukelti medžiagų, sudeda įrankius, darbo rūbus ir apsaugines priemones į tam skirtą vietą;

5.17. tausoja įrankius, įrengimus ir taupo eksploatacines medžiagas;

5.18. vykdo kitus seniūno nenuolatinio pobūdžio pavedimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. tinkamą priskirtų funkcijų vykdymą;

6.2. tinkamą darbo laiko naudojimą;

6.3. saugos darbe, priešgaisrinės saugos, elektros saugos reikalavimų vykdymą;

6.4. žalą, padarytą įstaigai dėl jo kaltės ar neatsargumo;

6.5. savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(data)